b"\n_START_ARTICLE_\nHortus deliciarum\n_START_SECTION_\nIl\xc2\xb7lustracions\n_START_PARAGRAPH_\nEl manuscrit contenia 336 il\xc2\xb7lustracions que simbolitzaven diversos temes, des de teol\xc3\xb2gics i filos\xc3\xb2fics fins a literaris, i eren una de les parts m\xc3\xa9s atractives de la obra d'Herrada. Entre d'altres inclo\xc3\xafa una il\xc2\xb7lustraci\xc3\xb3 dels signes del zod\xc3\xadac, una representaci\xc3\xb3 de l'infern que podria haver servit d'inspiraci\xc3\xb3 a Dante per la similitud a la descripci\xc3\xb3 que en fa en La divina Com\xc3\xa8dia i fins i tot hi ha una representaci\xc3\xb3 de les seves companyes religioses.\n_START_SECTION_\nScala delle virt\xc3\xb9\n_START_PARAGRAPH_\nCom la major part dels escriptors de l'\xc3\xa8poca, Herrada considerava les dones hereves de l'Eva pecadora, i per aix\xc3\xb2 per a ella, la castedat era la primera i la m\xc3\xa9s important de les virtuts que havien de tenir. Per aquest motiu, en la miniatura Scala delle virt\xc3\xb9, que representa els esglaons que havien de pujar els cristians per a arribar al parad\xc3\xads, la parella casada \xc3\xa9s la primera que cau. En aquesta miniatura les dones no son nom\xc3\xa9s les v\xc3\xadctimes que cauen davant les trampes del Maligne, si no que elles mateixes s\xc3\xb3n la principal causa del pecat, ja que s\xc3\xb3n la principal temptaci\xc3\xb3 dels homes. En la il\xc2\xb7lustraci\xc3\xb3, altres pecats capitals com l'avar\xc3\xadcia o la sup\xc3\xa8rbia s\xc3\xb3n molt menys perillosos a l'hora d'impedir l'ascens dels cristians al parad\xc3\xads."